
Ministerul Economiei, Comerţului şi Mediului de Afaceri

Direcţia Purtător de Cuvânt şi Relaţii Publice

Bucuresti, 16 iulie 2010
Transcrierea declaratiilor sustinute de ministrul Economiei, Comertului si Mediului de Afaceri, Adriean Videanu  cu ocazia evenimentului de lansare a „Cartii Albe  a IMM-urilor din Romania 2010”,editia a VIII-a, Bucuresti, Sala Belvedere, Hotel Caro.

Adriean Videanu:

“Multumesc domnule Prim Ministru, domnule Presedinte, domnilor Presedinti, doamnelor si domnilor.
Imi exprim si eu satisfactia si multumirea pentru invitatia pe care mi-ati facut-o, pentru ca nu odata am spus-o, acesta este un cadru in care eu ma simt foarte bine.

Un cadru cu oameni care isi asuma riscuri, lucru mai putin spus public si cunoscut de unii, iar eu cred ca dumneavoastra sunteti cei care resimtiti cel mai acut efectele recesiunii economice pentru ca sunt putini cei care pot anticipa in vremurile de criza profiturile pe care companiile lor pot sa le faca si preocuparea dumneavoastra in principal este sa aveti grija de angajatii dumneavoastra, sa aveti grija de businessul pe care il gestionati, astfel incat sa puteti sa  treceti de acesata perioada dificila.
Aceasta a fost si preocuparea Guvernului, pentru ca dumneavoastra sunteti platitori de taxe si impozite, dumneaovoastra sunteti cei care alimentati in principal Bugetul consolidat al statului si niciodata, nu este asa?, nu-ti omori vaca, ce iti da lapte, si din aceasta perspectiva preocuparea pe care noi am avut-o...

A fost prea plastica comparatia pe care am facut-o , dar este una adevarata pentru ca va trebui sa intelegem cu totii ca sectorul privat este cel care poate sa redea sansa relansarii economice in  Romania  si de ceea ce trebuie sa vorbim de astazi incolo este relansarea economica a Romaniei.
De la criza in care am intrat in anul 2009 pana la relansarea economica toata lumea trece prin acel zero, cu totii trecem prin momentul de stabilitate pe care Guvernul l-a avut in vedere pana in momentul de fata. Toate masurile pe care Guvernul le-a luat au fost acelea care au dus la stabilitatea economica a Romaniei si premisele de relansare economica.
Cred ca va trebui sa incercam cu totii sa depasim momentul disputelor de orice natura si aicea ar tebui cu totii sa participam la ceea ce inseamna relansarea economica a Romaniei.
Domnul Prim Ministru a prezentat masurile care au stat la baza deciziilor Guvernului, indreptate in principal in zona relansarii economice.

Permiteti-mi sa mai spun numai cateva, a amintit domnul Prim Ministru, avem in lucru un act normativ care mie mi se pare extrem de important pentru a sprijinii tinerii absolventi, pentru ca am ajuns la concluzia ca zona care alimenteaza somajul cel mai substantial in Romania, reprezinta zona tinerilor absolventi, care in momentul in care au capatat anumite informatii, cunostiinte, competente, nu au sansa sa intre in economia reala. 
De aceea, avem un act normativ in lucru, acel START UP, prin care vom sprijinii cu 20% valoarea unei investitii, dar nu mai mult de 20.000 de euro si cu garantii prin FNGCIMM  infiintarea de companii noi,  de catre tinerii absolventi de pana in 35 de ani.
Capacitatile lor, energiile lor, sunt oamenii cei mai dinamici din aceasta societate si ar fi nedrept ca ei sa alimenteze randurile somerilor, in loc sa le dam sansa sa gaseasca oportunitati in aceasta tara si sa le valorifice. Practic vor avea sansa sa intre cu adevarat in viata cu un sprijin pe care Guvernul il da.

Nu de mult am lansat spre dezbatere publica un document,  care eu spun ca este foarte important : “ Reindustrializarea Romaniei”.

Domnelor si domnilor, nu se poate gandi o economie solida fara o industrie solida. Degeaba avem productie agricola daca nu avem industrializarea productiei agricole, ca sa dau un singur exemplu, si multumesc autorilor.
Mulţumesc autorilor, Ministerul economiei începe deja din această lună consultările publice cu tot ce înseamnă structură socială, cu partenerii sociali, cu patronatele, cu societatea civilă, cu partidele politice.

 Lansăm invitaţia partidelor politice, nu să stea de la o tribună politică şi să arunce cu pietre, să vină să contribuie la ceea ce înseamnă posibilitatea  de relansare economică a României. Pentru că văd tot felul de critici, soluţii – nici una. 
Permiteţi-mi să aprofundez puţin diferenţa între cota unică şi cota progresivă.

Doamnelor şi domnilor, cota progresivă nu are nici un fel de valenţă economică. Putem spune că la un moment dat ea ar putea să aibă o dimensiune de solidaritate socială. Dar într-o ţară în care avem 35% aproape, peste 30% economie subterană şi autoconsum, introducerea unei cotei progresive,care nu duce altundeva decât la o împovărare şi care va duce mai mult în economia subterană, salariile mari din această ţară, care au ieşit în economia fiscalizată, fără să ajute sub nici o formă salariile mici.

De aceea, aşa cum a menţionat şi dl Prim Ministru, PDL şi Guvernul vor susţine menţinerea cotei unice ca element de stimul economic. Politica fiscală, aşa cum o gândeşte Guvernul, este un element de stimulare economică şi nu un instrument de a aduce banii la bugetul  statului. Prima dimensiune a oricărei politici fiscale corecte şi coerente este aceea de a stimula economia,  în subsidiar, evident, este cea care trebuie să asigure echilibrul bugetar. Cred că din această perspectivă, aşa cum a anunţat dl Prim Ministru, România are nevoie de o nouă filozofie fiscală.

În România sunt cinci taxe mari şi late: contribuţiile, TVA-ul, accizele, impozitul pe venit şi impozitul pe profit, care dau aproape 90% din veniturile bugetului consolidat. Ce relevanţă au celelalte? Să mănânce 200 de ore pe an din viaţa agentuilui economic sau a contribuabilului, să alerge de la un oficiu la altul să-şi plătească taxele şi impozitele? Avem nevoie de o nouă filozofie fiscală, simplă, clară, coerentă, care să stimuleze mediul economic. Singura şansă a României, din punctul nostru de vedere, o reprezintă relansarea economică.

În final, vreau să mai spun că la nivelul MECMA prin ANPC avem în evaluare un proiect care mi se pare foarte important, mai ales în condiţiile creşterii TVA-ului, şi anume Observatorul preţurilor.

Vom monitoriza în peste 1400 de puncte în România evoluţia preţurilor în această ţara şi unde vom constrata derapaje majore ANPC va interveni pentru a vedea ce se întâmplă acolo. Vreau să vă spun că nu este numai o ideea de-a noastră, s-a aplicat cu succes în Grecia, preţurile au scăzut după trei luni de la implementare cu şapte procente; nu ne este ruşine să prelăm din modelele bine aplicate în alte state.

Aş vrea să vă mai spun, dacă îmi permiteţi: dl Prim Ministru ne-a dat o temă importantă, vrea o analiză pe măsurile luate de toate cele 26 de state membre Uniunea Europeană. 
Eu afirm cu toată responsabilitate, şi vreau să particip la această discuţie cu toţi cei care au alte opinii: România nu stă rău deloc la diversitatea măsurilor funcţie de resursele pe care le avem astfel încât să depăşim această perioadă de criză. 
Majoritatea statelor puternice din Uniunea Europeană s-au rezumat la două măsuri: injecţia de capital în sprijinirea sistemului bancar şi injecţia de capital în sprijinirea domeniilor importante din ţările respective. România îşi poate permite să aloce 38 de miliarde să sprijine economia, sau ca alte state, 60 de miliarde? 
Nu avem aceste resurse dar dacă vom lua, vom face o analiză calitativă a eficienţei resurselor, puţine pe care le avem – Si aici  vreau să dau un singur exemplu: Dacia Renault. Guvernul a luat decizia  de sprijinire,  prin ajutoare de stat şi garanţii de stat, dezvoltarea Dacia-Renault.  Prin sprijinul pe care l-am dat Daciei Renault, pe lângă dezvoltarea  business –ului, am sprijinit în mod indirect peste 600 de IMM care sunt furnizorii de subansamble şi materiale pentru integrarea acestui  ansamblu economic care este Dacia-Renault. 
Practic, aceasta a fost preocuparea pe care a avut-o Guvernul: preocuparea punctuală de a sprijini acele domenii care au efect multiplicator în economia naţională, ca un sprijin pe care îl acordăm să fie în beneficiul  câtor mai mulţi agenţi economici în această ţară. 
Mai avem de lucrat în zona pieţei de capital şi aici Guvernul intenţionează să stimuleze dezvoltarea pieţei de capital ca un instrument foarte important de relansare economică. 
Polonia a făcut acest lucru şi este cel mai elocvent exemplu. Pe lângă faptul că şi-au realizat  venituri importante  pentru  finanţarea deficitului bugetar pe care l-au avut, au  alimentat finanţarea economiei poloneze şi, în momentul de faţă economia poloneză nu este finanţată numai de catre sistemul bancar, este finanţată şi de bursa de la Varşovia. 
Cu alte cuvinte, din emisiunea unei burse de valori care, iniţial, poate fi interpretată de unii numai ca un loc de tranzacţionare de acţiuni, a devenit un element de finanţare a unei economii. Aceasta este  şi una din preocupările pe care noi le avem si credem ca stimularea pieţei de capital poate să devină un instrument de finaţare a economiei româneşti. 
Doamnelor şi domnilor, eu sunt mai optimist decât dvs. Dacă nu aveam nefericitele evenimente cu inundaţiile şi, din păcate, a trebuit să introducem majorarea TVA-ului care a fost o decizie care nu a depins numai de Guvern, eu cred că, în acest trimestru, ajungeam la acel 0 (zero) de la care, cu optimism, să gândim relansarea  economică. Cu toate acestea, eu cred că putem,  în ciuda dificultăţilor, să gândim la acest lucru. 
Vă mulţumesc şi vă doresc mult succes! 

